**72 ОСНОВНО УЧИЛИЩЕ ,,ХРИСТО БОТЕВ”, гр. СОФИЯ**

**ИНСТРУКТАЖ**

**НА УЧЕНИЦИТЕ ВЪВ ВРЪЗКА С ОРГАНИЗИРАНЕТО И ПРОВЕЖДАНЕТО НА ПРИСЪСТВЕНО ОБУЧЕНИЕ В УСЛОВИЯТА НА ПАНДЕМИЯ ОТ COVID-19**

1. Учениците спазват общите здравни мерки.
2. Носят лични предпазни средства (маски или шлемове).

Носенето на маска или шлем е задължително:

* в общите закрити части на учебната сграда - фоайета, стълбища, коридори, санитарни възли, медицински кабинет, учителска стая, библиотека, бюфет и

стол (освен при хранене) – за всички ученици;

* Носенето на маска или шлем в класната стая от учениците е по желание.

Горните правила за носене на маски и шлемове са съгласно действащи здравни правила

общо за страната и избрания модел за ограничаване на взаимодействието между паралелките. Същите могат да се променят при промяна на общите правила от министъра на здравеопазването.

* Маските за учениците се осигуряват от УЧЕНИЦИТЕ, респ. от техните родители. Училищата осигуряват маски в случаите, когато учениците нямат такива или не са подходящи за ползване.
* Защитната маска трябва да покрива изцяло носа и устата;
* Маската се поставя с чисти ръце;
* Използваната защитна маска се сваля, като се хващат връзките и се избягва докосването на предната част;
* След сваляне на маската ръцете се измиват с вода и сапун или се обтриват с дезинфектант за ръце;
* Защитната маска се сменя с нова веднага щом се навлажни. Използваните маски се изхвърлят в специално обособени за това кошчета на всеки етаж.

1. Учениците са длъжни да спазват необходимата дистанция помежду си при посещение на санитарните помещения (влизат само по двама), по време на междучасията и организирания отдих;
2. Учениците идват на училище в посочените часове:

1-2 клас: от 07.55 до 08.10 ч.

3-7 клас: от 07.30 до 07.50 ч.

На входа спазват указаните посоки на движение, ползват дезинфектант – безконтактно, изчакват измерването на температурата.

Родителите на ученици не влизат в двора на 72 ОУ, с изключение на тези на учениците от 1 клас до 30.09.2020 г. включително, или след предварителна уговорка с учител или директор.

1. Учениците не споделят общи предмети или храна;
2. Спазват необходимата дистанция в стола по време на хранене;
3. Учениците говорят спокойно /без да викат/;
4. При евентуално неразположение уведомяват своевременно учител, медицинското лице или родител (ако неразположението е усетено в домашна среда);
5. Стриктно спазват лична хигиена.

* Старателно измиване на ръцете:
* когато са видимо замърсени;
* след кихане или кашляне;
* преди, по време и след приготвяне на храна;
* преди хранене;
* след ползване на тоалетна;

Ръцете се мият 20 секунди със сапун и топла вода.

* При невъзможност за измиване, се използва дезинфектант за ръце за обтриване на сухи ръце, като се обръща специално внимание на палците, между пръстите, върховете на пръстите, дланите – във всяко помещение в 72 ОУ има такъв;

Ръцете се оставят да изсъхнат след необходимото време за контакт за обработване на кожата, посочено на етикета на дезинфектанта.

1. По време на междучасията и на организирания отдих учениците използват определена част от училищния двор /по схема/, без да се смесват с ученици от други класове.
2. Учениците от 1 до 4 клас не използват училищния стол и бюфет с изключение на обедното хранене. През голямото междучасие закусват в класните си стаи или на двора, организирани от класните си ръководители или от дежурните учители.
3. Учениците ползват библиотека и кабинети на психолог, логопед и ресурсен учител по двама, ако са от една и съща паралелка или индивидуално.
4. Ученик с грипоподобни симптоми се отделя в специално помещение под наблюдение на служител или учител до идването на родителите му. Той изчаква с поставена защитна маска.
5. Учениците напускат сградата на училището веднага след приключване на заниманията си и спазвайки указаните посоки.

15.09.2020 г.